**Bakı Şəhəri üzrə Təhsil İdarəsinin tabeliyində olan liseylərin V sinfinə şagird qəbulu üçün elektron ərizələrin qeydiyyatı üzrə**

**Təlimat**

1. **Prosesin ümumi təsviri**
   1. 2019/2020-ci dərs ili üçün Bakı Şəhəri üzrə Təhsil İdarəsinin tabeliyində olan liseylərin V sinflərinə şagird qəbulu aşağıdakı mərhələlər üzrə aparılır:
      1. Elektron ərizə formasının doldurulması;
      2. Tələb olunan sənədlərlə müsabiqədə iştirak;
      3. Müsabiqə nəticələrinə uyğun şagirdin V sinfə qəbul olunması;
   2. 2019/2020-ci dərs ili üçün liseylərin V sinfinə cari tədris ilində ümumtəhsil məktəblərinin IV sinfini əla və yaxşı qiymətlərlə bitirən, xüsusi istedadı ilə fərqlənən şagirdlər qəbul edilir.
   3. Ərizələrin qəbulu valideynin (qanuni nümayəndənin) mektebeqebul.edu.az sistemində elektron qeydiyyatı ilə başlayır:
      1. Elektron qeydiyyat valideyn (qanuni nümayəndə) tərəfindən aparılır;
      2. Hər hansı səbəbdən ərizənin onlayn qeydiyyatını şəxsən aparmaq imkanı olmayan valideynlər (qanuni nümayəndə) Bakı Şəhəri Nərimanov rayonu 258 nömrəli tam orta məktəbdə (ünvan: S. Rəhman küçəsi 34) yaradılmış Alternativ Qeydiyyat Mərkəzinin xidmətindən istifadə edə bilərlər.
   4. Ərizələrin onlayn qeydiyyatı 10.06.2019-cu il tarixində saat 10:00-da başlayır və 19.06.2019-cu il tarixində saat 23:00-dək davam edir.
2. **Elektron müraciətin sistemdə yerləşdirilməsi**
   1. Valideyn (qanuni nümayəndə) əvvəlcə mektebeqebul.edu.az saytında qeydiyyatdan keçməli və “Şəxsi kabinet” yaratmalıdır. Onlayn qeydiyyatdan yalnız aşağıda qeyd edilən üç sənəddən biri əsasında keçmək mümkündür:
      1. Azərbaycan Respublikası vətəndaşları üçün Azərbaycan Respublikası vətəndaşının şəxsiyyət vəsiqəsi;
      2. Əcnəbilər və vətəndaşlığı olmayan şəxslər üçün Azərbaycan Respublikasının ərazisində müvəqqəti və ya daimi yaşamaq üçün icazə vəsiqəsi (olduğu təqdirdə);
      3. Birləşmiş Millətlər Təşkilatının Qaçqınların İşləri üzrə Ali Komissarlığının (BMT QAK) Himayə Sənədi.

**Qeyd:** Valideynlərin (qanuni nümayəndə) onlayn qeydiyyatı yalnız göstərilən sənədlər əsasında aparılır. Digər sənədlər əsasında qeydiyyatdan keçmək üçün Alternativ qeydiyyat mərkəzlərinə müraciət edə bilərsiniz.

**Diqqət!** Elektron sistemdən zəruri məlumatların və bildirişlərin vaxtında ötürülməsinin təmin olunması məqsədilə valideyn (qanuni nümayəndə) hökmən işlək əlaqə vasitələrini (mobil telefon nömrəsi və ya elektron poçt ünvanı) daxil etməlidir. Əks halda müvafiq məlumat və bildirişi almadığına görə məsuliyyət valideynin (qanuni nümayəndə) üzərinə düşür.

1. **Uşağın qeydiyyatı**
   1. Valideyn (qanuni nümayəndə) sistemdə qeydiyyatdan keçib, “Şəxsi Kabinet” yaratdıqdan sonra sistemə uşaq(lar) haqqında məlumatları yerləşdirir:
      1. Azərbaycan Respublikası təhsil nazirinin 01 may 2014-cü il tarixli, 522 nömrəli əmri ilə təsdiq edilmiş “Ümumi təhsil müəssisələrində şagirdlərin sinifdən-sinfə keçirilməsi haqqında müvəqqəti Qaydalar”ına və şagird qəbulu aparılan liseylərin daxili nizamnaməsinə uyğun olaraq, liseylərin V sinfinə cari tədris ilində ümumtəhsil məktəblərinin IV sinfini əla və yaxşı qiymətlərlə bitirmiş, xüsusi istedadı ilə fərqlənən şagirdlərin valideynləri müraciət edə bilərlər.
   2. Elektron ərizənin qeydiyyatı prosesində şagirdin təhsil almaq istədiyi lisey və təlim dili valideyn tərəfindən seçilir.
   3. Sistemdə şagirdin onlayn qeydiyyatı onun şəxsiyyətini təsdiq edən 4 növ sənəddən biri əsasında mümkündür:
      1. Şagird Azərbaycan Respublikasının vətəndaşıdırsa:
2. Azərbaycan Respublikası vətəndaşının şəxsiyyət vəsiqəsi;
3. Azərbaycan Respublikasının vətəndaşının doğum haqqında şəhadətnaməsi.
   * 1. Şagird Azərbaycan Respublikasının vətəndaşı deyilsə:
4. Azərbaycan Respublikası ərazisində müvəqqəti və ya daimi yaşamaq üçün icazə vəsiqəsi (olduğu təqdirdə);
5. BMT QAK-ın himayə sənədi.

**Qeyd:** Şagirdlərin onlayn qeydiyyatı yalnız göstərilən sənədlər əsasında aparılır. Digər sənədlər (doğum haqqında şəhadətnamə və s.) əsasında qeydiyyatdan keçmək üçün Alternativ qeydiyyat mərkəzlərinə və yaxud şəxsi kabinetinizdən əlaqə bölməsi vasitəsilə müraciət edə bilərsiniz.

* 1. Sistemdə onlayn istifadə olunan bütün növ sənədlərin qeydiyyatı avtomatik olaraq dövlət elektron məlumat sistemindən alınmış məlumatlar əsasında aparılır.

1. **Elektron ərizə doldurulmasının xüsusiyyətləri**
   1. “Şəxsi Kabinet”də tələb olunan məlumatlar ardıcıl olaraq daxil edilir və məktəbə sorğu yerləşdirildikdən sonra elektron ərizə formalaşır.
   2. Əgər elektron ərizə formasında sahələrin doldurulması prosesi zamanı daxiletmə formatında səhvə yol verilibsə və ya doldurulması zəruri olan sahələrə müvafiq məlumat daxil edilməyibsə, sistemdə “Səhvdir” bildirişi çıxır. Bu halda ərizənin qeydiyyatı mümkün deyildir. Prosesin davamı üçün düzəlişlərin edilməsi vacibdir.
2. **Məktəbin seçilməsi**
   1. Valideyn (qanuni nümayəndə) elektron sistemdə mövcud olan 4 liseydən birini seçmək imkanına malikdir.
3. **Elektron müraciətin silinməsi**
   1. Valideynin (qanuni nümayəndə) şagirdin liseyə qəbulu üzrə elektron ərizəsini silmək imkanı var.
4. **Sənədlərin qəbulu**
   1. Müsabiqədən uğurla keçmiş şagirdlərin valideynləri şagirdin əvvəl təhsil aldığı məktəbdən şəxsi işini götürərək qəbul olunduğu liseyə təqdim etməlidir. Bunun üçün qəbul olunduğu liseyə yaxınlaşaraq müvafiq arayışı əldə etməlidir.